《次韵仲信雪中见简》
宋代·李洪

夜窗初映月如霜，凌晓瑶霙势渺茫。
清室乍欣文解祟，浅斟应渺醉为乡。
幽兰俪曲三豪集，黄竹兴谣八骏骧。
闻道子猷思泛剡，两溪绝境较优长。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。